3. ΑΝΑΓΚ. ΝΟΜΟΣ υπ’ αριθ. 830 της 22 Αυγ./6 Σεπτ. 1937 Περί συστάσεως ινστιτούτου οίνου και αμπέλου και καταργήσεως Οινολογικού Χημείου και Εθνικού Συνδέσμου Αμπελοκτημόνων. Άρθρ.1.-1.Από της ισχύος του παρόντος Νόμου καταργούνται: α)Το δια από 13 Νοεμ. 1927 Ν.Δ/μα, ως τούτο ετροποποιήθη υπό του Νόμ. 4185, και των τροποποιητικών αυτού νόμων ιδρυθέν Οινολογικόν Χημείον. β)Ο δυνάμει του Νόμ. 3501, ως ούτος μεταγενεστέρως ετροποποιήθη και συνεπληρώθη ιδρυθείς Εθνικός Σύνδεσμος Αμπελοκτημόνων. 2.(Οι υπέρ των καταργουμένων ανωτέρω Οργανισμών νενομοθετημένοι πόροι εξακολουθούν εφεξής εισπραττόμενοι δια λογαριασμόν του Κεντρικού Ταμείου Γεωργίας, Κτηνοτροφίας και Δασών του Υπουργείου Γεωργίας, εις το οποίον και καταβάλλονται, θέλουσι δε διατίθεσθαι παρά τούτου αποκλειστικώς και μόνον δια τους εν άρθρ. 2 του παρόντος νόμου οριζομένους σκοπούς). Το εντός ( ) εδάφιον κατηργήθη δια της παρ. 6 άρθρ. 4 του Νόμ. 389/43 του αντικαταστήσαντος το άρθρ. 14 του Α.Ν. 574/1937 (τόμ. 16 σελ. 185). Εις το αυτό Κεντρικόν Ταμείον Γεωργίας, Κτηνοτροφίας και Δασών περιέρχονται άπαντα τα λοιπά περιουσιακά στοιχεία των καταργουμένων Οργανισμών, του Ταμείου τούτου υπεισερχομένου αυτοδικαίως από της διαλύσεως αυτών εις άπαντα τα δικαιώματα και τας υποχρεώσεις τούτων. 3.Το κατά την δημοσίευσιν του παρόντος υπηρετούν μόνιμον προσωπικόν εις το καταργούμενον Οινολογικόν Χημείον και τον Εθνικόν Σύνδεσμον Αμπελοκτημόνων δύναται να διορισθή το μεν του Οινολογικού Χημείου εις αντιστοίχους κενάς οργανικάς θέσεις του Γενικού Χημείου του Κράτους, εντασσόμενον βάσει των προσόντων του δι’ αποφάσεως του ανωτάτου χημικού συμβουλίου, το δε του Εθνικού Συνδέσμου Αμπελοκτημόνων εις τυχόν υπαρχούσας αντιστοίχους κενάς οργανικάς θέσεις του Υπουργείου Γεωργίας, εφ’ όσον κέκτηται τα υπό του νόμου προσόντα κατά τας ισχυούσας περί προσλήψεως μονίμων υπαλλήλων του Υπουργείου Γεωργίας διατάξεις. Το έκτακτον ημερομίσθιον ή επί συμβάσει προσωπικόν των ανωτέρω Οργανισμών,          εφ’     όσον            δεν             ήΣελ.571 Οινολογικά Ιδρύματα 16.Θ.α.1 θελε τυχόν προσληφθή εις αντιστοίχους κενάς θέσεις του Υπουργείου Γεωργίας ή του Γεν. Χημείου του Κράτους κατά τα ανωτέρω οριζόμενα απολύεται δι’ αποφάσεως του Υπουργού της Γεωργίας ή του Υπουργού των Οικονομικών καταβάλλεται δε εις τούτο, εις βάρος των εν παρ. 2 του 1ου άρθρου πόρων, η κατά την κειμένην εργατικήν νομοθεσίαν αποζημίωσις. 4.Τα κατά την παρ. 1 του παρόντος άρθρου καταργούμενα Οινολογικόν Χημείον και Εθνικός Σύνδεσμος Αμπελοκτημόνων, τίθενται από της δημοσιεύσεως του παρόντος υπό εκκαθάρισιν, διοριζομένης προς τούτο εκκαθαριστικής Επιτροπής αποτελουμένης εκ δύο ανωτέρων υπαλλήλων του Υπουργείου Γεωργίας και ενός ανωτέρου υπαλλήλου του Υπουργείου Οικονομικών, οριζομένων δι’ αποφάσεως των αρμοδίων Υπουργών, ήτις θέλει ενεργήση την εκκαθάρισιν του ενεργητικού και παθητικού αυτών, την παραλαβήν και παράδοσιν απάντων των περιουσιακών αυτών στοιχείων παραδίδουσα ταύτα εις το Υπουργ. Γεωργίας πλην των εγκαταστάσεων του εργαστηρίου του Οιν. Χημείου, αίτινες θέλουσι περιέλθη εις το Γεν. Χημ. του Κράτους. Η εν λόγω εκκαθαριστική Επιτροπή δέον να περατώση τας εργασίας αυτής το αργότερον εντός διμήνου από της ισχύος του παρόντος, της προθεσμίας ταύτης δυναμένης να παραταθή επί έν εισέτι δίμηνον δι’ αποφάσεως του Υπουργού της Γεωργίας. Άρθρ.2.-1.Παρά τω Υπουργείω Γεωργίας συνιστάται, με έδραν τας Αθήνας, Σταθμός Ερεύνης υπό τον τίτλον «Ινστιτούτον Οίνου και Αμπέλου» υπαγόμενος εις τας γενικάς περί Σταθμών Ερεύνης διατάξεις του άρθρ. 27 του υπ’ αριθ. 574/1937 Αναγκ. Νόμου και εξαρτώμενος απ’ ευθείας εκ της Υπηρεσίας Γεωργικών και Οικονομικών Μελετών του Υπουργείου τούτου. 2.Σκοπός του «Ινστιτούτου Οίνου και Αμπέλου» είναι: α)Η μελέτη των ποικιλιών της Ελληνικής Αμπέλου, προς καταρτισμόν της Ελληνικής Αμπελογραφίας. β)Η μελέτη και έρευνα των Ελληνικών οίνων, προς δημιουργίαν τυπικών οίνων. γ)Η έρευνα και επιλογή των καταλλήλων ζυμομυκήτων και η παροχή αυτών εις παραγωγούς κεκτημένους ειδικά οινοποιεία. δ)Η μελέτη και έρευνα προς δημιουργίαν εκλεκτών αποσταγμάτων οίνου. Σελ.572 ε)Η ανάπτυξις και η προστασία της οινοπαραγωγής, ο τεχνικός έλεγχος των οινοποιείων των διαφόρων Συνεταιρισμών, πλην του ασκουμένου τοιούτου υπό του Γενικού Χημείου του Κράτους κατά τους Νόμ. 971,3501, κλπ. ως ούτοι ετροποποιήθησαν μεταγενεστέρως, ο κατά τον Νόμ. 3501 έλεγχος και εποπτεία επί των διαφόρων οινολογικών εργαστηρίων, και η εν γένει κατεύθυνσις και παρακολούθησις των πάσης φύσεως Οινοποιητικών Οργανισμών και Συνεταιρικών Οργανώσεων (οργανισμός Προστασίας Αμπελουργών Αττικοβοιωτίας, Ταμείον Αμύνης Οινοπαραγωγής Λευκάδος, Ένωσις Οινοποιείων Κρήτης κλπ.). Άπασαι αι αρμοδιότητες του καταργουμένου Οινολογικού Χημείου, όσαι κατά τα ανωτέρω δεν περιέρχονται εις το δια του παρόντος συνιστώμενον Ινστιτούτον Οίνου και Αμπέλου, ασκούνται εφεξής υπό του Γεν. Χημείου του Κράτους. 3.Δια Β.Δ/τος εκδιδομένου προτάσει του Υπουργού Γεωργίας, δύνανται να ανατεθώσι εις το Ινστιτούτον Οίνου και Αμπέλου και έτερα καθήκοντα αναγόμενα εις την αρμοδιότητα του καταργουμένου Εθνικού Συνδέσμου Αμπελοκτημόνων. Καθ’ όμοιον τρόπον καθορισθήσονται τα της αρμοδιότητος του Ινστιτούτου Οίνου και Αμπέλου και των σχέσεων αυτού με τας λοιπάς Υπηρεσίας του Υπουργείου Γεωργίας. Άρθρ.3.-1.Το προσωπικόν του Ινστιτούτου Οίνου και Αμπέλου αποτελείται: Α΄. Εκ του Τεχνικού προσωπικού, ήτοι: α)Εξ ενός Διευθυντού επί βαθμώ Διευθυντού β΄ ή α΄ τάξεως. β)Εξ ενός Γεωπόνου επί βαθμώ μέχρι και Τμηματάρχου β΄ ή α΄ τάξεως. γ)Εξ ενός Χημικού επί βαθμώ μέχρι και Τμηματάρχου β΄ ή α΄ τάξεως. δ)Εξ ενός Χημικού ή Γεωπόνου επί βαθμώ μέχρι και Εισηγητού. Β΄.Εκ του Διοικητικού και υπηρετικού προσωπικού, ήτοι: α)Εξ ενός γραφέως ή δακτυλογράφου. β)Εξ ενός εργάτου παρασκευαστού. γ)Εξ ενός κλητήρος και μιας καθαριστρίας. 16.Θ.α.1 Οινολογικά Ιδρύματα 2.Εις την θέσιν Διευθυντού του Ινστιτούτου Οίνου και Αμπέλου διορίζεται χημικός πτυχιούχος της Σχολής Χημείας του Πανεπιστημίου Αθηνών ή ισοτίμου Ανωτέρας Σχολής Χημείας της ημεδαπής ή της αλλοδαπής, κεκτημένος 10ετή τουλάχιστον δημοσίαν υπηρεσίαν εις Χημικά Εργαστήρια. Εις τας θέσεις Γεωπόνων τοποθετούνται δι’ αποφάσεως του Υπουργού Γεωργίας δύο των παρά τω αυτώ Υπουργείω υπηρετούντων διπλωματούχων Αν. Γεωπ. Σχολής της ημεδαπής ή αλλοδαπής έχοντες ειδίκευσιν εις τα ζητήματα της αμπέλου. Εις την θέσιν Χημικού διορίζονται διπλωματούχοι Χημικοί του Πανεπιστημίου Αθηνών ή ισοτίμου ανωτέρας Χημικής Σχολής, της ημεδαπής ή αλλοδαπής, έχοντες ειδίκευσιν εις τα ζητήματα του οίνου και πρακτικήν σχετικήν εξάσκησιν. Δια την πρόσληψιν του Διοικητικού και υπηρετικού προσωπικού εφαρμόζονται κατ’ αναλογίαν αι γενικαί διατάξεις αι ισχύουσαι περί του αντιστοίχου προσωπικού του Υπουργείου Γεωργίας. 3.Το κατά την παρ. 1 του παρόντος άρθρου προσωπικόν, διορίζεται το μεν τεχνικόν τοιούτον, πλην των Γεωπόνων δια Β.Δ/τος εκδιδομένου προτάσει του Υπουργού της Γεωργίας το δε Διοικητικόν και Υπηρετικόν προσωπικόν δι’ αποφάσεως του αυτού Υπουργού δημοσιευομένης εις την Εφημερίδα της Κυβερνήσεως. 4.Οι μισθοί του τε Τεχνικού και Διοικητικού και Υπηρετικού προσωπικού και εν γένει τα έξοδα εγκαταστάσεως, λειτουργίας και συντηρήσεως του εν λόγω Ινστιτούτου καταβάλλονται υπό του Δημοσίου Ταμείου εις βάρος του Κεντρικού Ταμείου Γεωργίας, Κτηνοτροφίας και Δασών εκ των εν άρθρ. 1 παρ. 2 του παρόντος πόρων, εφαρμοζομένων κατ’ αναλογίαν των διατάξεων της παρ. 8 του άρθρ. 31 του υπ’ αριθ. 574/1937 Αναγκ. Νόμου. Επί του Τεχνικού Προσωπικού του Ινστιτούτου Οίνου και Αμπέλου, εφαρμόζονται κατ’ αναλογίαν αι διατάξεις της παρ. 4 του άρθρ. 40 και της παρ. 3 του άρθρ.57 του υπ’ αριθ. 574 Αναγκ. Νόμου. Άρθρ.4.-1.Πάσα λεπτομέρεια αφορώσα την λειτουργίαν του ιδρυομένου κατά το άρθρ. 2 Ινστιτούτου, την κατανομήν της εσωτερικής αυτού υπηρεσίας, την αντικατάστασιν εν περιπτώσει κωλύματος ή απουσίας του διευθυντού αυτού, και εν γένει την εφαρμογήν του παρόντος δύναται να κανονισθή δια Β.Δ/των, εκδιδομένων προτάσει του επί της Γεωργίας Υπουργού. 2.Πάσα αντίθετος διάταξις καταργείται, η δε ισχύς του παρόντος Νόμου άρχεται 10 ημέρας μετά την δημοσίευσιν αυτού εις την Εφημερίδα της Κυβερνήσεως. Σελ.573 Οινολογικά Ιδρύματα 16.Θ.α.1 16.Θ.α.1 Οινολογικά Ιδρύματα 